Michelle Muscat, mart il-Prim Ministru Joseph Muscat attendiet għar-raba’ edizzjoni annwali tal-Fashion 4 Development fi New York. Din l-attività li tgħaqqad id-diplomazija u l-moda għal għall-ġid tan-nisa u t-tfal madwar id-dinja, seħħet fl-istess żmien li qed tittella’ 69 sessjoni tal-Assemblea Ġenerali tal-Ġnus Magħquda. L-għan ewlieni ta’ F4D huwa li ġġib l-appoġġ tan-nisa tal-mexxejja, diplomatiċi u kritiċi tal-moda li permezz tal-għarfien u l-azzjoni tagħhom jġibu bidla soċjali fid-dinja permezz tal-moda. Matul dawn l-aħħar erba’ snin, F4D kisbet rikonoxximent dinji u għandha programmi f’20 pajjiż fejn taħdem biex jitwettqu l-Miri għall-Iżvilupp tal-Millenju tan-Nazzjonijiet Magħquda. Il-programmi jiffokaw billi jippromwovu l-industrija tal-moda u tat-tessuti, iħeġġu attivitajiet ta’ żvilupp soċjali u ekonomiċi, iħarsu l-kultura u l-irwol tal-mara fis-soċjetà. Ritratt: Is-Sinjura Michelle Muscat flimkien ma’ Donna Karan, disinjatriċi tal-moda fi New York, Evie Evangelou li hija l-fundatriċi ta’ Fashio 4 Development u Dorrit Moussaieff, il-First Lady tal-Islanda.